Betula

Betula est genus arborum ordinis Fagalium et familiae Betulacearum, inter quam etiam Alnus, Corylus, et Carpinus, et quae ad familiam Fagacearum (Fagus, Quercus) arte conectitur. Genus Betula a triginta ad sexaginta taxa nota continet, quorum undecim in Indice Rubro Specierum Periclitatarum IUCN 2011 perscribuntur. Betulae sunt arbores deciduae ligno duro praeditae, plerumque species praecursores, quibus est lata in Hemisphaerio Septentrionali distributio, praecipue in climatibus temperato et borealibus.

E cortice specierum huius generis, in Europa praecipue Betula pendula, homines Neanderthalenses necnon recentiores picem adhaesivam ignis ope extrahebant.

 Bibliographia 
 John Grimshaw, New Trees, Recent introductions to cultivation (Kew Publishing, 2009) pp. 163–174
 P. R. B. Kozowyk, M. Soressi, D. Pomstra, G. H. J. Langejans, "Experimental methods for the Palaeolithic dry distillation of birch bark: implications for the origin and development of Neandertal adhesive technology" in Scientific Reports vol.7 no. 8033 (31 Augusti 2017)

 Nexus externi 

 De Betula, apud Griffon.de
 Flora Americae Septentrionalis: Betula

Categoria:Arbores
Categoria:Betulaceae
Categoria:Taxa Linnaei